Բնագիր

Բնագիր, տեքստ [լատ․ textus — հյուսվածք, կապ (բառերի)], երկի հեղինակի ստեղծած անմիջական օրինակը։ Բնագրի ոչնչանալու, անհայտանալու դեպքում գեղարվեստական երկի հետագա հրատարակություններում հիմք է ընդունվում տվյալ երկի առաջին կամ հեղինակային դիտողություններով ու լրացումներով որևէ հրատարակությունը։ Գրական բնագրերի գիտական հրատարակության խնդրով զբաղվում է գրականագիտության ճյուղերից մեկը՝ տեքստաբանությունը (բնագրագիտությունը)։

Գրականության տեսություն